Прыкладна па тым жа прынцыпе — паглыблення ў імітацыю рэальнай надзвычайнай сітуацыі, адпрацоўкі практычных навыкаў — працуюць і іншыя трэнажоры і пакоі цэнтра. Ёсць тут і пакой, у якім адпрацоўваюцца навыкі правільных паводзін на балоце, пясчаным кар’еры, зімнім і летнім вадаёмах, кабінет, прысвечаны радыяцыйнай бяспецы, медыцынскі кабінет і г.д. Летась, дарэчы, цэнтр бяспекі ў Гомелі наведаў міністр адукацыі Рэспублікі Беларусь Ігар Васільевіч Карпенка, што чарговы раз пацвярджае важнасць сумеснай работы міністэрстваў і ведамстваў у напрамку захавання бяспекі і дзяцей, і дарослых.